མས་བཅད་དེ་བསྒྲུབས་པས། དངོས་སམ་རྨི་ལམ་དུ་རོལ་མོའི་སྒྲ་དང་། འོད་དང་སྐྱེ་བོ་མང་པོ་འདུ་བ་དང་། དཔོན་སྐྱ་དང་། ཞང་བློན་དང་། དགེ་བཤེས་དང་། བན་བོན་གྱི་ཚོགས་རྣམས་བདག་ལ་འདུད་པ་དང་། ནོར་དང་འབྲུའི་གཏེར་རྙེད་པ་ནི་འགྲུབ་པའི་རྟགས་སོ། །སྔོན་དུ་སྒྲུབ་པའི་ལས་འདི་ཁོ་ན་གལ་ཆེའོ། །ཕྱིས་ནས་གང་འདོད་པ་འགྲུབ་པ་ཡིན་པས་སྒྲུབ་པ་ལ་འབད་པར་བྱའོ། །གསུམ་པ་ལས་ཕྲན་ཚེགས་སྒྲུབ་པ་ལ། དགྲ་བསད་པ་དང་། ངག་མནན་པ་དང་། སེར་བ་དབབ་པ་དང་། ཆོ་འཕྲུལ་གཏོང་བ་དང་། སྲིའུ་གསོ་བ། ནོར་སྒྲུབ་པ་དང་དྲུག་ལས། དང་པོ་བསད་པ་ནི། བྲག་དམར་གྱི་ཕུག་པ་ལ་སོགས་པར། ས་སྟེགས་མདའ་གང་གྲུ་གསུམ་པ་རོ་སོལ་གྱིས་བྱུགས་པར། དགྲ་བོའི་ལིང་ག་བྲིས་ཏེ། ཛས་མཐའ་བསྐོར་ནས། དགུག་གཞུག་བྱ་སྟེ། ཁྱི་ཐོད་ལྕགས་ཀྱི་འཁོར་ཁང་དུ་བསམས་པར་བཅུག་ནས། བདག་དང་གནོད་སྦྱིན་གྱི་སྒོམ་བཟླས་སྔར་དང་འདྲ་བ་ལས། སྔགས་ནི། ཨེ་ཧེ་རྨ་རུ་ཙེ། གྷུ་ན་ཧྲཱི་ཏྲི། བྷྲཾ་བྷྱོ། ཤ་རཾ་བྷྱོ། ཕུ་རུ་ཛ་གྷྲིག །ཧ་ལ་འགྲན་ཏ་ཡ། གྱིན་ཏ་རྦད་སོད། སུ་རུ་སྙིང་ཙེ། ཨ་པ་ལཾ་ཆེ་གེ་མོ་མཱ་ར་ཡ་སོད། ར་རྒྱུག་སྲོག་ལ་རྒྱུག།ཤ་ལ་རྔམ། དབུགས་ལ་རྔུབས། ཁྲག་ལ་འཇིབས། ཙིག་ཙིག་སྲོག་ལ་ཡཾ་ཡཾ། ཞེས་བཟླས་ནས། བསྟོད་བའི་རྗེས་ལ། གནོད་སྦྱིན་ཆེན་པོ་མ་རུངས་པ། །ཤ་ཟ་ཁྲག་འཐུང་སྟོང་གིས་བསྐོར། ། ལྷ་སྲིན་སྡེེ་བརྒྱད་དམག་དཔུང་བཅས། །དགྲ་བོའི་སྟེང་དུ་ད་རྒྱུག་ཅིག།རྦད་ཀྱང་ཕྲིན་ལས་མི་བྱེད་ན། །དམ་ཚིག་ཉམས་པར་མི་འགྱུར་རམ། །ད་དུང་དགྲ་བོ་མི་གསོད་ན། །གནོད་སྦྱིན་ཁྱོད་ལ་ཅི་བྱུང་གི །ད་ལྟ་ཉིད་དུ་སོད་ལ་ཤོག།ཤ་ཟོ་ཁྲག་འཐུང་སྙིང་རྩ་ཕྱུང་། །བསད་རྟགས་དོན་སྙིང་ཁྱེར་ལ་ཤོག།ཅེས་རྦད་ལ། བསད་སྔགས་དེ་ལྕགས་ཕྱེ་ཟངས་ཕྱེ་རྡོ་ཕྱེེ་ཉུང་ནག་དུག་སྣའི་ཐུན་དང་བསྡེབས་ལ། ལིང་ག་བྲབ་པས། རྡུལ་ཕྲན་དུ་སོང་བར་བསམ་མོ། །དེ་ལྟར་ཞག་བདུན་བསྒྲུབས་པས་རྨི་ལམ་དུ་དོན་སྙིང་འབྱིན་པ་དང་། ལིངས་བྱེད་པ་དང་། ཤིང་གཅོད་པ་ལ་སོགས་པ་རྨིས་དུས་གྲུབ་པས། །ལིང་ག་མཚོན་གྱིས་གཏུབས་ལ་མེ་ནང་དུ་གནོད་སྦྱིན་བསྐྱོད་པའི་ཞལ་དུ་ཕུལ་ནས་ཐལ་བ་ལམ་རྒྱ་གྲམ་གྱི་འོག་ཏུ་མནན་པས། ལས་ཟླ་བ་མི་འགྱངས་བར་འགྲུབ་བོ། །དེ་ལྟར་བྱས་ཀྱང་མ་གྲུབ་ན། །གནད་ལ་དབབ་པ་ནི། གནོད་སྦྱིན་གྱི་གཟུགས་སྲོག་སྔགས་དང་བཅས་པ་བྲིས་ཏེ། དགུག་གཞུག་བྱས་ནས། ཏེ་ལོ་འམ། ཕག་ཐོད་དུ་བཅུག་ལ། རང་གི་མལ་འོག་ཏུ་དོང་གྲུ་གསུམ་བྲུས་པའི་ནང་རོ་སོལ་བྱུགས། རོ་ཐལ་བཏིང་ནས་ཐོད་པ་དེ་གཞག།ས་ཚོན་སྣ་ལྔས་སྟེང་གཡོགས། རྡོ་རྗེ་རྒྱ་གྲམ་བྲིས་པའི་གཡམ་པས་ཁ་བཅད་ལ། དོང་ལྕགས་ཁང་དུ་བསམས་པས་གནོད་སྦྱིན་བཀའ་ཉན་པར་བསམ་ཞིང་། རང་ཉིད་ལྷར་གསལ་བས་དྲག་སྔགས་བཟླས་པས། དགྲ་རྟགས་བྱུང་བ་དང་། ཐོད་པ་ཕྱུང་ལ་སྐུ་བཏོན་ཏེ་འོ་མས་བཀྲུས་ལ་བཟོད་པར་གསོལ་ཏེ། ལས་སྦྱོར་བྱས་པས་འགྲུབ་བོ། །དེས་ཀྱང་མ་གྲུབ་ན། སྔགས་ཀྱི་སྒྲོམ་བྱ་བ་ནི། ཨཱོཾ་ཀ་ཁ་ག་གྷ་ང་། ཧེ་བྷྱོ་རྨ་རུ་ཙེ་གྷུ་ན་ཧྲཱི་ཏྲི་ཙིཏྟ་ཧྲིང་ཧྲིང་ཛ། ཞེས་བཟླས་པས་རྟགས་བྱུང་བ་དང་། ཨེ་ཧེ་རྨ་རུ་ཙེ་གྷུ་ན་ཧྲཱི་ཏྲི། གྷྲཾ་བྷྱོ་ཤཾ་རཾ་བྷྱོ། ཕུ་རུ་ཛ་གྷྲིག་ཧལ་པ་འགྲན་ཏ་ཡཱ། གྱིན་ཏ་རྦད་སོད། སུ་རུ་སྙིང་ཙེ། ཨ་པ་ལཾ་མཱ་ར་ཡ་སོད། སརྦ་ཤ་ཏྲཱུཾ་ཆེ་གེ་མོ་མཱར་ཡ་རྦད། ཅེས་སྔར་གྱི་བསད་སྔགས་ཀྱིས་བྲབ་ལ། སྲོག་གནོན་གྱི་ལས་བྱས་པས་མི་འགྲུབ་མི་སྲིད་དོ། །ངག་གནོན་ནི་དུག་ཤོག་ལ་དགྲའི་ལིང་ག་ལྕེ་ལྟོ་བར་དྲངས་པའི་དབུས་སུ་རྡོ་རྗེ་རྒྱ་གྲམ་བྲིས་པའི་རྭ་བཞི་ལ། ཨཱོཾ་ནན། ཨཱ་ནན། ཧཱུཾ་ནན། སྟྭཾ་བྷ་ཡ་ནན། ལྟེ་བར་ནྲྀ་བྲི། ལྕེའི་ཐ་མར་ཆེ་གེ་མོའི་ལུས་ངག་ཡིད་གསུམ་སྟྭཾ་བྷ་ཡ་ནན་བྲིས་ཏེ། དུག་ཁྲག་གིས་བྱུགས་ལ་དགུག་བཞུགས་བྱས་ལ། སྐུད་པ་ཕྱིར་བཀལ་གྱི་ཚོན་སྐུད་ཀྱིས་དཀྲིས་ཏེ། ཁྱི་ཐོད་དམ་ལྐུགས་པའི་ཐོད་པར་བཅུག་ལ། དུག་སྣ་དང་། ཉུང་ནག་གི་ཐུན་གྱིས་བྲབ་ཅིང་། རྩ་སྔགས་ཀྱི་ཤམ་དུ། ཨཱོཾ་ལཾ་ནྲྀ་ཛ། དགྲ་བོ་ཆེ་གེ་མོའི་ལུས་ངག་ཡིད་གསུམ་སྟྭཾ་བྷ་ཡ་ནན། ཨ་ལཾ་ནྲྀ་ཛ་ཧཱུཾ་ལཾ་ནྲྀ་ཛ། ནཱ་ག་ཤ་ཡ་ཧཱུཾ་ཕཊ། ཅེས་བཟླས་ཏེ། ཉིན་མོ་ཐུན་གྱིས་བྲབ། མཚན་མོ་རང་གི་མལ་འོག་ཏུ་དོང་གྲུ་གསུམ་བྲུས་པར་བཅུག་ནས་རོ་གཡམ་གྱིས་ཁ་བཅད་ལ་ཞག་གསུམ་བསྒྲུབ་ནས། ལིང་ག་མལ་འོག་ནས་ཕྱུང་སྟེ་ཚྭ་ཚྭ་ནག་པོའི་ཞབས་སུ་བཅུག་ནས་ལྷ་ཁང་རྙིངས་པའི་ཐེམ་འོག་ཏུ་མནན་པས། དགྲའི་ནུས་པ་ཉམས། ངག་ལྐུགས་ཁོ་རང་གི་བྱད་ཁ་ཁོ་རང་ལ་ལོག་ནས་བརླག་པར་འགྱུར་རོ། །འདི་ནི་སྔགས་པ་ནང་འགྲས་ན་བྱའོ། །སེར་བ་དབབ་པ་ནི། འབྲུབ་ཁུང་གྲུ་གསུམ་དུ། རོ་སོལ་དང་། ཐལ་ཆེན་བྱུགས་ལ། ར་དམར་རྒྱའམ་ཝ་ཐོད་དུ་མུ་ཟིི་ནག་པོ། ལྕགས་ཕྱེ། དངུལ་རྡོ། ཉུང་ནགསྔོ་སྣ། སེར་སྲུང་གཞི་བདག་དང་བཅས་པའི་མིང་བྲིས་པ་རྣམས་བཅུག་ལ། མུན་པར་མཚམས་བཅད་ནས་ཐུན་གྱིས་བྲབ་ཅིང་། ཨེ་བྷྱོ་རྨ་རུ་ཙེ། གྷུ་ན་ཧྲཱི་ཏྲི། ཕྲོཾ་གྷྲཾ་བྷྱོ་ཤཾ་རིལ་སུ་རུ་ཕྲོཾ། གྷྲིག་ཧྲིལ་གྷྲན་ཏ་ཕྲོཾ། གྱིན་ཏ་སུ་རུ། ཨ་པ་ལ་ཕྲོཾ། རཾ་རཾ་ཏྲི་ཐུན། ཕྲོཾ་ཉིག་ཧྲིལ་རྨར་སྟག་ལིང་ཤར་ལྡིང་བྷྱོ། འུར་བ་ཕྲོཾ་ཕྲོཾ་སེང་འུར། དཀར་ཐོག་ལིང་། དཀར་བྲན་བཅུག།གལ་བུན་བུན་ལོངས། ཀཱ་ལ་ཀཱ་ལ། བཾ་ཧྲིལ་ཧྲིལ། ཤར་ཤར་ཕོབ་ཡ། ཞེས་བཟླས་ཤིང་རྟགས་མ་བྱུང་གི་བར་དུ་བསྒྲུབ། དེ་ནས། ཨཱོཾ་ཀ་ཁ་ག་གྷ་ང་། ཧེ་བྷྱོ། ཨེ་རྨ་རུ་ཙེ། གྷཱུ་ན་ཧྲཱི་ཏྲི། རཀྵ་བ་ཤ་ཁ་རག་དུན་ཏྲི། ཐ་ཏྲི་དུ་མཱ་ར་ཡ། རག་ཤ་ཁ་འདར་ཨུ་ཐཱ་གཟིར་གཟིར་ཡཱ། ལོ་ཐོག་སྔོན་པོ་དྲོངས། པི་པི་ཤར་ཤར། ཁ་དྲག་རྩ་དམར་པོ་ལང་ལང་། སྤུར་ཡ། དམ་ཉམས་ཡུལ་དུ་རཾ་རཾ། རིལ་རིལ། ཕྲོམ་ཕྲོམ། ཀིང་ཀང་དྲག་ཏུ་ཕོབ་ཡ། སྲིན་ཕོ་མོ་ལོང་། ཁྱུག་ཁྱུག།འུར་འུར། ཧྲིལ་ཧྲིལ། ཤར་ཤར། བྷྱོ་བྷྱོ། ཕོབ་ཕོབ། ཅེས་བཟླས་པས། སྐམ་འབྲུག་གློག་དམར་སྒྲུབ་ཁང་དུ་འབྱུང་ཞིང་རྨི་ལམ་དུ་རྩས་མ་བརྔ་བ་དང་། གནམ་ས་འཕོ་འགྱུར་བྱེད་པ་དང་། འཇའ་འོད་འཁྱིལ་བ་དང་། ཉི་ཟླ་ལྷུངས་པ་ལ་སོགས་པ་འོང་ངོ་། །དེ་ནས་ཐུན་དོང་གི་ཐོད་པས་ནམ་མཁའ་མ་མཐོང་བར་བྱས་ལ། དགྲའི་འོང་ས་དང་རི་ཟུར་དང་། ཡུལ་ལྷའི་རྟེན་ཡོད་སར་ཐུན་རེ་སྦས་ནས། དུས་གཉན་ལ་སེར་ཐུན་འོང་བར་འཕངས། གཏོར་མ་བཏང་ནས། བྷྱོ་གནོད་སྦྱིན་ཆེན་པོ་དྲག་རྩལ་ཅན། །སྡེ་བརྒྱད་ཀུན་གྱི་དམག་དཔོན་མཛད། །སྲིན་མོ་གདོང་མོ་མཆེད་བཞིར་བཅས། །ཀི་ཀང་སྔ་མའི་ལས་མཛད་ཀུན། །དམ་ཉམས་ཡུལ་དུ་ཀིང་ཀང་ཕོབ། །གནོད་སྦྱིན་ཆེན་པོ་ཟོར་བའི་གདོང་། །དུས་ལ་བབ་བོ་ས་མ་ཡ། །དགྲ་བོའི་ལོ་ཐོག་དྲུངས་ནས་ཕྱུང་། །ཐོག་སེར་སྡང་བའི་དགྲ་ལ་ཕོབ། །འབྲུ་དང་སྔོ་རྣམས་བཅུད་བསྡུས་ལ། །རྣལ་འབྱོར་སྒྲུབ་མཆོག་བདག་ལ་སྩོལ། ཅེས་རྦད་ཅིང་དུལ་མོ་བརྡབས་པས་དེའི་མོད་ལ་འབབ་ངེས་སོ། །ཆོ་འཕྲུལ་གཏོང་བ་ནི། གནོད་སྦྱིན་གྱི་གཟུགས་སྤྲ་ཚིལ་ལ་ལས་བྱས་པའི་མགོ་ལ་སྲིན་བྱའི་སྒྲོ་གཟུག །སྙིང་ཁར་དགྲའི་ལིང་ག་ལ། ཁྱིམ་དུ་ལྟས་ངན་སྣ་ཚོགས་དང་། སྨྱོ་འབོག་ཐོང་ཞིག་ཅེས་པ་བྲིས་ལ་གཞུག།དེ་ཝའི་ཐོད་པར་བཅུག་ལ། ཨེ་བྷྱོ་མ་རུ་ཙེ། ར་རྒྱུག་ཤམ་རྒྱུག།འཕྲུལ་ཏིང་ལིང་ཀ་ནི། དྷ་མ་ཛུ་ཏི་སུ་ཏྲི་མུན་ཏྲི། ཏྲཻ་ལཱོ་ཀྱ། ཤ་མ་བུ་ཏྲི། ཤད་ཤད་བྷྱོ། ལྟས་ངན་སྣ་ཚོགས་དགྲ་ལ་ཐོང་། ཞེས་བཟླས་པ་ཞག་ལྔར་བསྒྲུབས་ནས། དགྲ་པོའི་གྲོང་མཐོང་བའི་རི་ཟུར་དུ་སྦས་ཏེ། ས་དམར་སྤར་གང་གཏོར་ལ། གྲོང་འདིར་མི་འདིའི་ཁྱིམ་དུ་སོང་ཞིག།ཅེས་ལམ་བསྟན་པས། འོད་དང་། མེ་སྟག་དང་། རྡོ་ཆར་དང་། སྨྱོ་འབོག་དང་། ཁང་པ་རྡིབ་པ་ལ་སོགས་པ་ཡོང་ངོ་། བབས་བྱེད་ན་ཐོད་པ་ནས་ལིང་ག་བཏོན་ནས་སྤོས་ཆུས་བཀྲུའོ། །སྲི་འུ་གསོ་བ་ནི། མ་བུའི་མལ་གྱི་སྟེང་དུ་རྟེན་གཏོར་ལ། མདའ་འུག་སྒྲོ་མའི་མགུལ་དུ་གནོད་སྦྱིན་གྱི་སྐུ་དང་དར་ལེབ་རྒན་བཏགས་པ་བཙུགས་ནས་ཕུལ། བསྟོད་བསྐུལ་བྱས་ནས། བུ་ཆུང་འདི་སྲུངས་ཤིག་བྱ་ཞིང་། གནོད་སྦྱིན་གྱི་སྐུ་བྲིས་ནས། རྩ་སྔགས་བྲིས་ཏེ་དྲིལ་ནས་བུ་ཆུང་ལ་བཏགས། རྫས་བསྲུང་ལ། གླ་རྩི་ཤིང་ཀུན། མུ་ཟི་ནག་པོ། ཟ་འོག།སྤྱང་བྲུན། བདུད་རྩི། སྟག་གི་སྡེར་མོ། བྱ་རོག་གི་མགོ །སྐེ་ཚེ། བྲག་དྲེག།རྒྱ་ཚིལ། ཐལ་ཆེན། ཤི་སྐྲ། སྒོག་སྐྱ། སླེ་ཏྲེས། བ་སྤྲུ། རྟ་བོན་པ། བྱི་ལའི་བྲུན་རྣམས་རྟ་ཆིལ་དང་བསྲེས་ལ། ཕྱེ་མའི་ཐུམ་པོ་ལུས་ལ་བཏགས། བུ་ཆུང་ཉོག་ན་དེ་རྣམས་ཀྱི་དུད་པས་བདུག།དུས་བཟང་ལ་གཏོར་མ་བཏང་བས་སོས་ངེས་སོ། །ནོར་སྒྲུབ་པ་ནི། སྒྲུབ་ཁང་དུ་མཎྜལ་དམར་པོ་ཟླ་གམ་གྱི་སྟེང་དུ། གཏོར་མ་སྒྲུབ་ཐབས་བཞིན་བཤམས། དར་དམར་ལ་གནོད་སྦྱིིན་གྱི་སྐུ་ཞལ་གཅིག་ཕྱག་གཉིས་ཕྱེད་སྐྱིལ་ཅན། གཡས་ལྕགས་ཀྱུ། གཡོན་ནེའུ་ལེ་འཛིན་པ། དར་ཟབ་དང་རིན་པོ་ཆེའི་རྒྱན་གྱིས་སྤྲས་པ། པདྨ་དང་བུམ་པའི་སྟེང་ན་དམར་གསལ་ཁྲོ་འཛུམ་དུ་བཞུགས་པ་བྲིས་པའི་རྒྱབ་ཏུ་རྩ་སྔགས་ལ་མི་ནོར་ཟས་གསུམ་གྱི་དངོས་གྲུབ་སྩོལ་ཅིག་བྲིས་པའི་ནང་དུ། རྡོ་ཕ་ཝང་ལོང་བུ་ལ་གསེར་རམ་པདྨ་རཀྟས་ཏྲི་དྲུག་བྲིས་པ་ལ། རབ་གནས་བྱས་པ་དེ་དར་ཟབ་ཀྱིས་གྲིལ་ལ་ཐོད་པ་མཚན་ལྡན་འབྲུ་དང་རིན་པོ་ཆེས་བཀང་བ། དེའི་ནང་དུ་བཞག་པ་དེ་དཀྱིལ་འཁོར་གྱི་སྟེང་དུ་ཟངས་གཞོང་དུ་གཞུག་ལ་མཆོད་པས་མཐའ་བསྐོར་ཏེ། རང་ཉིད་པདྨའི་བསྒོམ་བཟླས་བྱས་རྗེས། ཐོད་པ་རིན་པོ་ཆེའི་གཞལ་ཡས་ཁང་དུ་བསམ་པའི་ནང་དུ་གནོད་སྦྱིན་བྲིས་པ་ལྟར་བསྐྱེད་ལ་ཡེ་ཤེས་པ་བསྟིམ། གཏོར་མ་བཏང་། བསྟོད་པ་བྱས་ནས། རང་གི་སྙིང་གའི་ཧཱུཾ་ལས་འོད་འཕྲོས། གནོད་སྦྱིན་གྱི་ཐུགས་ཀའི་ཧྲཱིཿལ་ཕོག་པས། འཇིག་རྟེན་གྱི་ཁམས་ཀྱི་མི་ནོར་ལོངས་སྤྱོད་ཐམས་ཅད་བསྡུས་པར་བསམ་ལ། ཨེ་ཧེ་བྷྱོ་རྨ་རུ་ཙེ། རད་ན་སི་ཏི་(<ཨ>སིདྡྷི)ཛ། གྷུ་ན་ཧྲི་ཧྲི། རད་ན་སི་ཏི་(<ཨ>སིདྡྷི) ཧཱུཾ། གྷྲཾ་བྷྱོ། ཤཾ་རད་ན་སི་ཏི་ཛ་ཧཱུཾ། སུ་རུ་སི་ཏི་ཛ་ཧཱུཾ། སུ་རུ་སི་ཏི་(<ཨ>སིདྡྷི)ཛ། གྷྲིག་སི་ཏི་ཧཱུཾ། གྷྲ་ན་ཏ་རད་ན་སི་ཏི(<ཨ>སིདྡྷི)་ཛ། གྱིན་ཏ་ཨ་ཏྲི་ནྲི་སི་ཏི་(<ཨ>སིདྡྷི)ཛ་ཧཱུཾ། ཨ་པ་ལམ། པ་ཤཾ་ཀུ་རུ་སི་ཏི་(<ཨ>སིདྡྷི)ཧཱུཾ་ཛ། ཞེས་བཟླས་པས། རིན་པོ་ཆེའི་ཆར་བབས་པ་དང་། ནོར་རྙེད་པ་དང་། ཁྲོམ་འདུ་བ་དང་། རྔ་བརྡུང་བ་དང་། །དུང་འབུད་པ་དང་། འབྲུ་དང་ལོངས་སྤྱོད་སྡུད་པ་རྨིའོ། དེ་ནས། ཨེ་བྷྱོ་རྨ་རུ་ཙེ་ཨ་ཏྲི་ནྲྀ་ཛ། སི་ཏི་(<ཨ>སིདྡྷ)ཟབ་མོའི་གདམས་པ་བདུད་རྩིའི་སྨན་དང་འདྲ། །ཉོན་མོངས་ནད་རྣམས་གསོ་བའི་མཆོག་ཡིན་པས། །རྒྱུད་ལ་བརྟེན་ཅིང་ལེགས་པར་གོམས་པ་ཡིས། །ད་ལྟ་ཉིད་ནས་ཀློང་དུ་འགྱུར་བར་མཛོད། །ཕ་ལ་རད་ན་ཁ་ཏེ་ཧཱུཾ་ཛ། འགུལ་འགུལ་མ་མ་ཧྲིང་ཧྲིང་། མ་མ་ཁ་ཤི་བཾ། ཨ་ཀར་ཤ་ཡ་ཛ། ཨ་ཀར་ཤ་ཡ་ཧྲིང་། མི་འགྲམ་ཁྱོགས། མི་སྙིང་སྒུལ། ནྲྀ་སྲོག་རྩ་བྲིང་བྲིང་། ཐུཾ་རིལ། ཡེཾ་ཡེཾ། ཡིད་ཀྱི་དབང་པོ་ཁུག་ཛ། མི་ནོར་ཟས་གསུམ་བདག་གི་དབང་དུ་བསྡུས་ཤིག།ཅེས་པ་ཞག་བདུན་བཟླས་པས། འཁོར་དང་འབྱོར་བ་ཕུན་སུམ་ཚོགས་པ་རྒྱས་པར་འགྱུར་རོ། །དེ་ནས་རྟེན་གྱི་བླ་རྡོ་དེ་ལུས་ལ་གདགས་སོ། །འདུ་བ་ཉུང་ན་བླ་རྡོ་བརྡར་ཅིང་། མེའི་ནང་དུ་གནོད་སྦྱིན་བསམས་ཏེ་སྦྱིན་སྲེག་བྱ། གཏོར་མ་བཏང་ནས། བྷྱོ་བྱང་ཕྱོགས་གནོད་སྦྱིན་གཏེར་གྱི་བདག།ཞལ་གཅིག་ཕྱག་གཉིས་མཛེས་པའི་སྐུ། །ཆིབས་སུ་བྱ་རྒྱལ་ཁྱུང་ལ་བཅིབས། །སྐུ་མདོག་དམར་པོ་འོད་ཟེར་ཅན། །རིན་ཆེན་སྣ་ཚོགས་རྒྱན་གྱིས་སྤྲས། །ཕྱག་གཡས་ལྕགས་ཀྱུས་ཟས་ནོར་འགུགས། །ཕྱག་གཡོན་ནེའི་ལེས་ཟས་ནོར་སྟེར། །འཁོར་དུ་གནོད་སྦྱིན་སྟོང་གིས་བསྐོར། །གཏེར་བདག་འཁོར་དང་བཅས་པ་ལ། །མཆོད་ཚོགས་བྷ་ལིང་གཏོར་མ་འབུལ། །ལྷ་འདྲེ་མི་གསུམ་དབང་དུ་སྡུས། །ཟས་ནོར་ལོངས་སྤྱོད་ཆར་དུ་ཕོབ། །ཅི་བསམ་འགྲུབ་པའི་དངོས་གྲུབ་ཞུ། །ཞེས་རོལ་མོ་དང་བཅས་པ་བྱས་པས་བསམ་པ་འགྲུབ་བོ། །དེ་ལྟར་གནོད་སྦྱིན་དམར་ནག་སྒྲུབ་པ་ཡི། །རིམ་པ་གསལ་བར་བཤད་དེས་བསོད་ནམས་ཀྱིས། །མ་ལུས་རེ་བ་ཡིད་བཞིན་རྫོགས་པའི་དཔལ། །ཡོན་ཏན་འབྱོར་བ་མཐའ་ཡས་ཡོངས་གང་ཤོག།གནོད་སྦྱིན་དམར་ནག་གི་གསང་སྒྲུབ་མེ་རླུང་འཁྱིལ་པ་ཞེས་བྱ་བ། རྣལ་འབྱོར་པ་དྲི་མེད་འོད་ཟེར་གྱིས་བཀོད་པ་